Aviz privind măsurile antidumping și compensatorii în vigoare aplicabile importurilor de anumite tipuri de anvelope pneumatice, noi sau reșapate, din cauciuc, de tipul celor utilizate pentru autobuze sau camioane, cu un indice de sarcină de peste 121, originare din Republica Populară Chineză: schimbarea denumirii unei societăți supuse nivelului taxei corespunzător societăților cooperante neeșantionate

(2019/C 259/06)

Importurile de anumite tipuri de anvelope pneumatice, noi sau reșapate, din cauciuc, de tipul celor utilizate pentru autobuze sau camioane, cu un indice de sarcină de peste 121, originare din Republica Populară Chineză, fac obiectul taxelor antidumping și compensatorii definitive instituite prin Regulamentul de punere în aplicare (UE) 2018/1579 al Comisiei (1) [denumit în continuare „Regulamentul (UE) 2018/1579”] și prin Regulamentul de punere în aplicare (UE) 2018/1690 al Comisiei (2) [denumit în continuare „Regulamentul (UE) 2018/1690”].

Sailun Jinyu Group Co. Ltd, cod adițional TARIC (3)C351, o societate situată în Republica Populară Chineză, ale cărei exporturi în Uniune de anumite anvelope pneumatice, noi sau reșapate, din cauciuc, de tipul celor utilizate pentru autobuze sau camioane, cu un indice de sarcină de peste 121, fac obiectul unei taxe antidumping de 21,62 EUR/articol și al unei taxe compensatorii de 27,69 EUR/articol, a informat Comisia că și-a schimbat denumirea, după cum se arată mai jos.

Societatea a solicitat Comisiei să confirme faptul că schimbarea de nume nu afectează dreptul societății de a beneficia de nivelul taxei antidumping și de nivelul taxei compensatorii aplicate societății sub denumirea sa anterioară.

Comisia a examinat informațiile furnizate și a concluzionat că schimbarea de nume nu afectează în niciun fel concluziile din Regulamentul (UE) 2018/1579 și din Regulamentul (UE) 2018/1690.

Prin urmare, trimiterea din anexa la Regulamentul (UE) 2018/1579 și din anexa I la Regulamentul (UE) 2018/1690 la:

Sailun Jinyu Group Co., Ltd C351

se interpretează ca trimitere la:

Sailun Group Co., Ltd C351

Codul adițional TARIC C351 atribuit anterior societății Sailun Jinyu Group Co., Ltd se aplică societății Sailun Group Co., Ltd.

(1) Regulamentul de punere în aplicare (UE) 2018/1579 al Comisiei din 18 octombrie 2018 de instituire a unei taxe antidumping definitive și de colectare definitivă a taxei provizorii impuse asupra importurilor de anumite tipuri de anvelope pneumatice, noi sau reșapate, din cauciuc, de tipul celor utilizate pentru autobuze sau camioane, cu un indice de sarcină de peste 121, originare din Republica Populară Chineză, și de abrogare a Regulamentului de punere în aplicare (UE) 2018/163 (JO L 263, 22.10.2018, p. 3).

(2) Regulamentul de punere în aplicare (UE) 2018/1690 al Comisiei din 9 noiembrie 2018 de instituire a unor taxe compensatorii definitive la importurile de anumite anvelope pneumatice, noi sau reșapate, din cauciuc, de tipul celor utilizate pentru autobuze sau camioane, cu un indice de sarcină de peste 121, originare din Republica Populară Chineză și de modificare a Regulamentului de punere în aplicare (UE) 2018/1579 al Comisiei de instituire a unei taxe antidumping definitive și de percepere definitivă a taxei provizorii impuse la importurile de anumite anvelope pneumatice, noi sau reșapate, din cauciuc, de tipul celor utilizate pentru autobuze sau camioane, cu un indice de sarcină de peste 121, originare din Republica Populară Chineză și de abrogare a Regulamentului de punere în aplicare (UE) 2018/163 (JO L 283, 12.11.2018, p. 1).

(3) Tariful integrat al Uniunii Europene.